предупреждения;
 (3)
 всякаква допълнителна метеорологична информация, договорена на местно равнище;
 (4)
 получената информация относно облак от вулканична пепел, за който още не е издадена SIGMET, както е договорено между летищната метеорологична служба и съответния орган за контрол на подхода;
 (5)
 получената информация относно вулканична дейност, предхождаща изригване, и/или относно вулканично изригване, както е договорено между летищната метеорологична служба и съответния орган за контрол на подхода.
 Глава 3 — Изисквания за метеорологичната служба за следене
 MET.OR.245 Метеорологична информация от следенето и друга информация
 В своята зона на отговорност метеорологичната служба за следене:
 а)
 следи непрекъснато метеорологичните условия, които влияят на провеждането на полетите;
 б)
 координира се с организацията, отговорна за предоставянето на NOTAM и/или ASHTAM, за да осигури съответствието на включената в SIGMET и съобщения NOTAM и/или ASHTAM метеорологична информация относно вулканичната пепел;
 в)
 координира се с избрани вулканични обсерватории, за да си осигури получаването по ефикасен и своевременен начин на информация относно вулканичната дейност;
 г)
 предоставя на съответните КЦВП получената информация относно вулканична дейност, предхождаща изригване, вулканично изригване и облак от вулканична пепел, за което все още не е издадена информация SIGMET;
 д)
 предоставя на съответните органи за аеронавигационно информационно обслужване получената информация за изхвърляне на радиоактивни материали в района или в съседни райони, които следи, когато все още не е издадена съответна SIGMET;
 е)
 предоставя на съответния районен контролен център и център за полетна информация (РКЦ/ЦПИ) при необходимост следната подходяща информация:
 (1)
 METAR, включително текущи данни за налягането на летища и други обекти, прогнози TAF и TREND, както и измененията в тях;
 (2)
 прогнози за вятър и температура във височина, както и за значими метеорологични явления по маршрута и съществени изменения в тях, информация SIGMET и AIRMET, и съответни специални доклади от ВС;
 (3)
 всякаква друга метеорологична информация, изисквана от РКЦ/ЦПИ с оглед да отговори на запитвания от въздухоплавателни средства в полет;
 (4)
 получената информация относно облак от вулканична пепел, за който още не е издадена SIGMET, както е договорено между метеорологичната служба за следене и РКЦ/ЦПИ;
 (5)
 получената информация относно изхвърлянето на радиоактивни вещества в атмосферата, както е договорено между метеорологичната служба за следене и РКЦ/ЦПИ;
 (6)
 консултативна информация за тропични циклони, издадена от КЦТЦ в неговата зона на отговорност;
 (7)
 консултативна информация за вулканична пепел, издадена от КЦВП в неговата зона на отговорност;
 (8)
 получената информация относно вулканична дейност, предхождаща изригване, и/или относно вулканично изригване, както е договорено между метеорологичната служба за следене и РКЦ/ЦПИ.
 MET.OR.250 Съобщения SIGMET
 Метеорологичната служба за следене:
 а)
 предоставя и разпространява съобщения SIGMET;
 б)
 осигурява отмяната на съобщението SIGMET, когато съответното явление вече не се наблюдава или не се очаква да възникне в района, обхванат от това съобщение;
 в)
 гарантира, че срокът на валидност на съобщението SIGMET е не повече от 4 часа, като специално за съобщения SIGMET за облаци от вулканична пепел и тропични циклони той се удължава на до 6 часа;
 г)
 гарантира, че съобщенията SIGMET се издават не по-рано от 4 часа преди началото на валидността им, а специално за съобщения SIGMET за облаци от вулканична пепел и тропични